EkBass/fiwiki-20250220-pages-articles huggingface dataset:
Ihor Razoronov

Ihor Anatolijovytš Razoronov (, s. 25. maaliskuuta 1970 Krasnyi Lyman, Ukrainan SNT, Neuvostoliitto) on ukrainalainen kilpauransa päättänyt painonnostaja, olympiamitalisti, maailman- ja euroopanmestari. Razoronov saavutti 105 kilogramman painoluokassa olympiahopeaa Ateenassa 2004. Hän kilpaili kesäolympialaisissa myös Atlantassa 1996 ja Sydneyssä 2000 sijoittuen jälkimmäisissä neljänneksi. Razoronov jäi Pekingin kesäolympialaissa 2008 kiinni nandrolonin dopingkäytöstä, ja hänen Pekingin-tuloksensa mitätöitiinhttp://news.bbc.co.uk/sport2/hi/olympics/weightlifting/7578247.stm. MM-kilpailuista Razoronov saavutti yhteistuloksessa kaksi kulta- ja kaksi pronssimitalia (joukossa maailmanmestaruus Lahdesta 1998), ja EM-kilpailuista hän voitti yhden kullan ja yhden pronssin.Olympedia == Lähteet == * === Viitteet === == Aiheesta muualla == * Luokka:Ukrainalaiset painonnostajat Luokka:Ukrainalaiset olympiamitalistit Luokka:Dopingrikkomuksesta tuomitut painonnostajat Luokka:Dopingrikkomuksesta tuomitut ukrainalaiset Luokka:Vuonna 1970 syntyneet Luokka:Elävät henkilöt
Vuorinen (Ruokolahti)

Vuorinen on pääosin pitkistä ja kapeista lahdista koostuva metsäjärvi Ruokolahden ja Rautjärven rajalla Etelä-Karjalassa. Sen pinta-ala on 89 hehtaaria. Etäisyys Imatralta on 26 kilometriä pohjoiskoilliseen.Vuorinen Järviwikissä. Viitattu 23.3.2022. == Maantiede == Vuorisen polveilevan rantaviivan pituus on 10 918 metriä. Etäisyys järven eteläkolkasta pohjoiskolkkaan on 2,35 kilometriä. Vuorisen eteläosan muodostaa Vuorisenlahti ja Katitsalahti. Lahtia erottaa Haisniemi. Järven keskiosasta työntyy länteen noin 900 metriä pitkä Pitkälahti. Pohjoisessa on Kotilahti ja Lentamonlahti. Lähes kolmasosa Vuorisesta on vähintään kymmenen metriä syvä. Syvin kohta, 24 metriä, sijaitsee järven keskivaiheilla. Lisäksi järvessä on useita noin 20-metrisiä syvänteitä Vuorisen saariluku on neljä. Yksi saarista on alle aarin laajuinen luoto. Ainoa nimetty saari on muutaman aarin laajuinen Kalliosaari Pitkälahden edustan matalikolla. Vuorisen rannat ovat metsämaata, rannoilla on pientaloja harvakseltaan. Vuoriseen virtaa laskuojia ympäristön metsälammilta. Vuorinen laskee länsirannan Mustaniemen pohjoispuolelta Mutajokea länteen Vesamoon (104,4 metriä mpy), joka laskee Taineenjokea etelään Veikkolanjärveen (102,8 metriä mpy). Veikkolanjärvi sijaitsee Vuorisen lounaispuolella noin puolen kilometrin päässä Vuorisenlahden pohjukasta. Vuorisen vesitilavuus on 6 424 000 kuutiometriä. Vuorinen (04.197.1.007) kuuluu Myllyjoen-Taineenjoen valuma-alueeseen (04.197), joka on kolmannen jakovaiheen vesistö Vuoksen päävesistössä (04). Toinen jakovaihe on Vuoksen alue (04.19) ja ensimmäinen Suur-Saimaan alue (04.1). Vuorinen on kolmanneksi laajin Myllyjoen-Taineenjoen valuma-alueen 20:stä vähintään hehtaarin laajuisesta vakavedestä. Laajimmat ovat Ylinen ja Kaituri.Myllyjoen - Taineenjoen valuma-alue (04.197) Järviwikissä. Viitattu 23.3.2022. == Lähteet == Luokka:Rautjärven järvet Luokka:Ruokolahden järvet Luokka:Vuoksen alue
Lena Adelsohn Liljeroth

Lena Adelsohn Liljeroth (s. 1955) on ruotsalainen toimittaja ja maltillisen kokoomuksen poliitikko. Hän toimi Ruotsin kulttuuri- ja urheiluministerinä vuosina 2006–2014 ja istui valtiopäivillä vuosina 2002–2014. ==Yksityiselämä== Adelsohn Liljeroth on ollut vuodesta 1981 naimisissa kokoomuspoliitikko Ulf Adelsohnin kanssa. ==Lähteet== ==Aiheesta muualla== * Lena Adelsohn Liljeroth Ruotsin valtiopäivien verkkosivuilla Luokka:Ruotsin ministerit Luokka:Ruotsalaiset toimittajat Luokka:Maltillisen kokoomuksen poliitikot Luokka:Vuonna 1955 syntyneet Luokka:Elävät henkilöt
Suolijärvi (järvi Puolangalla)

Suolijärvi on matala, suojeltujen saarten täplittämä järvi Puolangalla Kainuun luoteisosassa. Sen pinta-ala on 11 neliökilometriä. Etäisyys Kajaanista on 100 kilometriä pohjoiseen.Suolijärvi. Järviwiki. Viitattu 24.3.2022. == Maantiede == Suolijärven pituus lounaasta koilliseen on noin viisi kilometriä. Länsiranta jakautuu Pajulahteen, Pahkalahteen ja Pirttilahteen, joita erottavat toisistaan kapeat niemet. Etelärannalla on Juurikkalahti ja Porttilahti. Koillisrannalla on Koiraperä, pohjoisrannan lahdista laajimmat ovat Vuorilahti ja Pärnälahti. Suolijärvi on lähes kauttaaltaan korkeintaan kuusi metriä syvä. Järven itäosassa sijaitsee 12 metrin syvänne. Suolijärven useista saarista laajin on keskellä järveä sijaitseva noin kuusihehtaarinen Lamposaari. Muita laajoja saaria ovat Halmesaari pohjoisessa sekä Vasikkasaari ja Joensuunsaari Lamposaaren eteläpuolella. Suolijärven kylä sijaitsee järven luoteisrannalla. Myös länsi- ja lounaisrannalla on kulttuurimaisemaa. Muut rannat ovat metsäisempiä. Suolijärveen laskee Näljänkäjoki kaakosta. Järven pohjoispuolisen suon halki virtaa Luhtajoki. Lisäksi järveen virtaa useita vähäisiä suo-ojia. Suolijärvi kääntyy alavirtaan Suolijärven kylän kohdalla, josta laskee Suolikoski pohjoiseen Tenämäjärveen, jonka korkeustaso on noin kaksi metriä Suolijärveä alempi. Suolijärven vesitilavuus on 21 833 000 kuutiometriä. Suolijärvi (61.722.1.001) kuuluu Suolijärven alueeseen (61.722), joka on kolmannen jakovaiheen vesistö Iijoen vesistössä (61). Toinen jakovaihe on Korpijoen keskiosan alue (61.72) ja ensimmäinen on Korpijoen valuma-alue (61.7). Suolijärvi on Suolijärven alueen laajin vakavesi. Alueeseen kuuluu 13 vähintään hehtaarin laajuista vakavettä, joista toiseksi laajin on noin Heinäjärvi.Suolijärven alue (61.722). Järviwiki. Viitattu 24.3.2022. == Lähteet == Luokka:Puolangan järvet Luokka:Korpijoen valuma-alue
Fabe

Fabe aiemmin Le Fvbelos (oikealta nimeltään Farbod Karimi, s. 20. syyskuuta 2001 Tampere) on suomalais-iranilainen muusikko. Hän nousi julkisuuteen lokakuussa 2018 julkaistuaan kappaleen Kauas, jota on kuunneltu jo yli 5 miljoonaa kertaa suoratoistopalvelu Spotifyssa. == Elämä ja ura == Faben ura alkoi vuonna 2016, kun hän alkoi räppäämään kavereidensa kanssa huvin vuoksi. Fabe kertoo kuitenkin viihtyneensä jo pienenä mikrofoni kädessään, oli kyse sitten kuorossa laulamisesta tai sukulaisille esiintyminen. Fabe on ollut Sony Musicin jäsen vuodesta 2021 lähtien. Fabe tunnetaan herkistä R'n'B tulkinnoistaan. Fabe on yhdistetty espoolaiseen L-City-katujengiin. Jengiin yhdistetyt räppärit Yutu Brown, Fabe ja Nuteh Jonez julkaisivat keväällä 2021 ”disstrackin” eli pilkkaavan kappaleen nimeltään P-Block Disstrack, joka oli kohdistettu räppäreihin Cavallini ja Blacflaco. Fabe joutui Milan Jaffin Kurdish Mafian pahoinpitelemäksi syksyllä 2021, kun vihollisjengiläiset etsivät L-Cityn keulakuvana pidettyä Yutu Brownia. Pahoinpitely kuvattiin ja jaettiin sosiaaliseen mediaan. Tammikuussa 2024 Fabe joutui somekohun keskelle lähettämistään naisvihamielisistä yksityisviesteistä. Somekohu sai alkunsa siitä, kun Faben kahdelle naiselle lähettämät viestit levisivät kuvakaappauksina Instagramissa. Fabe pyysi tapahtumia myöhemmin anteeksi. == Diskografia == === Albumit === * ”Ongelmalapsi” (2022) === EP:t === * ”Fabe EP” (2020) === Singlet === * ”Hulluks” (2018) * ”Kauas” (2018) * ”SICKBOY” (mukana MELO, 2019) * ”Älä Sano” (mukana SHRTY, 2019) * ”Vapaana” (2019) * ”Mielenrauha” (2020) * ”Bussdown” (mukana Cavallini, 2020) * ”Baby Girl” (mukana Cledos, 2020) * ”Elokuu” (2021) * ”Vainoharhainen” (2021) * ”Tähti” (2022) * ”WYD” (2022) * ”Koko Yö” (mukana JVG, 2022) * ”Kultainen keskitie” (2023) * ”Lojaali” (mukana Mikael Gabriel, 2023) * ”Melodia” (2023) * ”Bye Bye” (2023) * ”Tequila” (2023) === Vierailijana === * GoodJobLarry: Väärin (mukana Fabe, 2019) * Sliki & Hamuelos: Hot Mama (mukana Fabe, 2020) * SHRTY: System (mukana william,Fabe, 2021) * william: IDGAF (mukana Fabe, 2021) * Sexmane: Fiilis (mukana Fabe,YB026, 2021) * Cledos: Mis oot ollu (mukana Fabe, 2022) * DAVI: Kato mua nyt (mukana Cledos, Fabe, 2022) * Infernal: From Paris to Berlin (mukana T Swoop, Fabe ja Branco, 2022) * MD$: Vihatuin (mukana Fabe, Reino Nordin, Mikael Gabriel, 2022) * Pihlaja: Heaven (mukana Fabe, 2022) * Kerza: Sori mama (mukana Fabe, 2022) * Gabri: Enää meit (mukana Fabe, 2023) * DJ Euro: YALLA (mukana Fabe, 2023) * VJ: MMM (mukana Fabe, 2023) * william: Jos mul on tylsää (mukana Fabe, 2023) == Lähteet == Luokka:Suomalaiset hip hop -artistit Luokka:Vuonna 2001 syntyneet Luokka:Elävät henkilöt Luokka: Katujengit Suomessa
Öllölänjärvi

Öllölänjärvi on kapea ja matala järvi Joensuun kaakkoisosassa Pohjois- Karjalassa. Sen pinta-ala on 2,4 neliökilometriä. Etäisyys Joensuun keskustasta on 57 kilometriä itäkaakkoon. Järven länsirannalla sijaitsee Öllölän kylä.Öllölänjärvi. Järviwiki. Viitattu 23.3.2022. == Maantiede == Öllölänjärvi koostuu suurelta osin kahdesta etelä–pohjoissuuntaisesta lahdesta, joita erottaa Öllölänniemi. Läntisen lahden pituus on noin kolme kilometriä ja itäisen noin kaksi kilometriä. Lahtia yhdistää Öllölänniemen eteläpuolinen järvenosa, jonka kohdalla järven leveys on noin 1,3 kilometriä. Järven eteläisimmät osat ovat Pärehöylänlahti ja Leveälahti, joka sijaitsee muusta järvestä hieman erillään. Vain kuusi hehtaaria Öllölänjärvestä on vähintään viisi metriä syvä. Syvin kohta, 12 metriä, sijaitsee järven itäosassa. Öllölänjärven saariluku on viisi. Saaret ovat pieniä ja niillä ei ole karttanimiä. Niiden yhteenlaskettu pinta-ala on 11 aaria. Öllölänjärven rannat ovat pääosin metsä- ja suomaata. Rannoilla on jonkin verran pientaloja ja peltotilkkuja. Järven eteläosaa jakavalla koukkumaisella niemimaalla levittäytyy Kitasiensuo. Öllölänjärveen laskee Onnenvirta kaakosta Korpijärveltä (130,7 metriä mpy). Öllölänjärvi laskee luoteiskulmastaan Myllykoskea luoteeseen Alajärveen (129,7 metriä mpy). Öllölänjärven vesitilavuus on 4 676 000 kuutiometriä. Öllölänjärvi (01.023.1.001) kuuluu Vekarusjoen keskiosan alueeseen (01.023), joka on kolmannen jakovaiheen vesistö Jänisjoen vesistöalueella (01). Toinen jakovaihe on Loitimon alue (01.02). Öllölänjärvi on laajin Vekarusjoen keskiosan alueen kuudesta vähintään hehtaarin laajuisesta vakavedestä. Seuraavaksi laajin on Pieni Lapinjärvi.Vekarusjoen keskiosan alue (01.023). Järviwiki. Viitattu 23.3.2022. == Lähteet == Luokka:Joensuun järvet Luokka:Jänisjoen vesistö
Aiserey

Aiserey on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee noin 21 kilometriä Dijonin kaupungista kaakkoon. Kunta on tunnettu 1700-luvulla rakennetusta linnasta, jossa kuvanveistäjä Henri Bouchard vietti osan lapsuudestaan. Kuntaa halkova Burgundin kanava avattiin vuonna 1832, ja se lisäsi kunnan teollisuutta. ==Tunnettuja kuntalaisia== *Stéphane Tarnier (1828-1897), lääkäri *Henri Bouchard (1875-1960), kuvanveistäjä ==Lähteet== ==Aiheesta muualla== Luokka:Côte-d’Orin kunnat
Dallas Plantation

Dallas Plantation on kunta (plantation) Mainen osavaltiossa, Yhdysvalloissa. Kunta kuuluu Franklinin piirikuntaan. Sen väkiluku oli 304 vuonna 2020. Kunta sijaitsee osavaltion länsiosassa. == Väestö == Vuonna 2020 Dallas Plantationissa asui 304 asukasta ja 133 kotitaloutta. Asukkaiden mediaani-ikä oli 57,8 vuotta ja kotitalouksien mediaanitulot olivat 56 339 dollaria. 4,0 % asukkaista puhui kotonaan jotain muuta kieltä kuin englantia ja 2,0 % asukkaista oli syntynyt ulkomailla. == Lähteet == == Aiheesta muualla == Luokka:Mainen kunnat
Naisten Ykkösen kausi 2022

Naisten Ykkösen kausi 2022 oli jalkapallon Naisten Ykkösen 39. kausi. Sarjan voitti Turun Palloseura, joka nousi Kansalliseen Liigaan kaudeksi 2023. Naisten Kakkoseen putosivat FC Sport ja Vantaan Jalkapalloseura. == Sarjamuoto == Kaudella 2022 Naisten Ykkösessä pelattiin 10 joukkueen kaksinkertainen runkosarja, jonka neljä parasta jatkoivat kaksinkertaisessa yläloppusarjassa ja kuusi huonointa yksinkertaisessa alemmassa jatkosarjassa. Runkosarjan ottelut laskettiin mukaan jatkosarjoihin. Yläloppusarjan voittaja nousi Kansalliseen Liigaan kaudeksi 2023 ja toiseksi sijoittunut karsi liigapaikasta Kansallisen Liigan Haastajasarjan toiseksi viimeiseksi sijoittuneen kanssa. Alemman jatkosarjan viidenneksi ja kuudenneksi sijoittuneet putosivat Naisten Kakkoseen kaudeksi 2023. Koska Rovaniemen Palloseuralle ei myönnetty lisenssiä Naisten Ykköseen kaudelle 2022, joten käynnistyi täydennysmenettely. Täydennysmenettelyn kautta EBK sai paikan Naisten Ykköseen. Alun perin EBK oli täydennysmenettelyssä toisella sijalla, mutta ensimmäisellä sijalla ollut FC Sport sai paikan jo aiemmin, kun Tikkurilan Palloseura luopui paikastaan Kansallisessa Liigassa ja Nurmijärven Jalkapalloseura sai paikan Kansalliseen Liigaan. == Joukkueet == Joukkue Paikkakunta Kotikenttä Esbo Bollklubb Espoo Keski-Espoon urheilupuisto FC Sport Vaasa Hietalahden jalkapallostadion Ilves 2 Tampere Kaupin urheilupuisto Jyväskylän Pallokerho Jyväskylä Harjun stadion KuPS Akatemia Kuopio Kuopion keskuskenttä Pallo-Iirot Rauma Äijänsuon stadion PK Keski-Uusimaa Kerava/Tuusula Kalevan urheilupuisto/Tuusulan Urheilupuisto Turun Palloseura Turku Turun Urheilupuiston yläkenttä Vasa IFK Vaasa Hietalahden jalkapallostadion Vantaan Jalkapalloseura Vantaa Myyrmäen jalkapallostadion == Sarjataulukot == === Runkosarja === === Ylempi jatkosarja === === Alempi jatkosarja === == Liigakarsinta == ONS säilytti paikkansa Kansallisessa Liigassa yhteismaalein 6-2. == Lähteet == Luokka:Naisten Ykkösen kaudet Luokka:Jalkapallosarjojen kausi 2021–2022/2022
Sodankylän linja-autoasema

Sodankylän linja-autoasema on linja-autoasema Sodankylässä. Sodankylän linja- autoasema muodostaa yhdessä Kemin ja Rovaniemen linja-autoasemien kanssa valtakunnallisesti merkittävän rakennetun kulttuuriympäristön ”Lapin keskuspaikkojen linja-autoasemat”. Sodankylän kirkonkylän osayleiskaava-alueen rakennusinventointi kuvaa linja-autoasemaa ”keskustan arkkitehtoniseksi kohokohdaksi”, joka ”edustaa uudistunutta tila- ja arkkitehtuuriajattelua”. Sodankylän linja-autoaseman merkitys osana Sodankylän taajamakuvaa on keskeinen. Lapin keskuspaikkojen linja-autoasemat jälleenrakennettiin Lapin sodan jälkeen. Vuonna 1946 paikkakunnille avattiin parakkiasemat ja vuonna 1949 väliaikaiset linja-autoasemat. Rakennukset ajanmukaistettiin vuosina 1959–1964. Asemat ovat yhä toiminnallisesti ja taajamakuvallisesti keskeisiä rakennuksia. Linja-autoaseman rakennus on vuodelta 1962 ja sen ovat suunnitelleet arkkitehdit Kaarlo Leppänen, Niilo Pulkka ja Pekka Rajala, kuten Rovaniemenkin linja-autoaseman. Linja-autoaseman rakennutti kiinteistöyhtiö, jossa oli osakkaina kunta ja Matkahuolto. Sodankylän Linja-autoasemakiinteistö Oy perustettiin vuonna 1961 ja se on yhä toiminnassa. == Lähteet == Linja- autoasema Linja-autoasema Luokka:Suomen linja-autoasemat Luokka:Valtakunnallisesti merkittävät rakennetut kulttuuriympäristöt Suomessa
Gunnar Aspelin (filosofi)

Gunnar Aspelin (23. syyskuuta 1898 Södra Mellby, Kristianstadin lääni, Ruotsi – 29. elokuuta 1977, LundMinnesruna (muistokirjoitus) Dagens Nyheter -lehdessä, 31.8.1977, s. 30.) oli ruotsalainen filosofi. == Elämäkerta == Aspelin oli taiteilija Karl Aspelinin (1857–1932) ja Ellen Berghin poika. Vuonna 1923 hän meni naimisiin lääkäri Frithiof Schersténin ja Ida Schröderin tyttären, Dagmar Schersténin kanssa. Gunnar Aspelin oli viiden lapsen isä. Hänen lapsiaan olivat Herbert Aspelin, vertailevan kirjallisuuden tutkija Kurt Aspelin, hovioikeuden asianajaja Erland Aspelin, opettaja Marianne Aspelin ja taiteilija Gert Aspelin. Aspelinin puolisoineen on haudattu Södra Mellbyn hautausmaalle. == Työ == Gunnar Aspelin väitteli Lundin yliopistossa vuonna 1925 väitöskirjallaan Hegels praktiska filosofi under åren 1800–1803 (Hegelin käytännöllinen filosofia vuosina 1800–1803), ja samana vuonna hänestä tuli käytännöllisen filosofian dosentti. Väitöskirjassaan ja myöhemmissä teoksissaan hän tukeutuu marxilaiseen historiankäsitykseen, tosin jossain määrin erilaisella metodologisella vaikutuksella. Aspelin oli samaa mieltä marxilaisuuden kanssa siitä, että historiallisten tapahtumien ymmärtämisessä on otettava huomioon yhteiskunnalliset olosuhteet, missä ne tapahtuivat. Toisaalta yleiset lainalaisuudet eivät selitä kaikkia historian tapahtumia, vaan myös toimijoiden yksilöllisyys vaikuttaa tapahtumien kulkuun. Vuonna 1936 Aspelin nimitettiin professoriksi Göteborgin korkeakouluun, jossa hän työskenteli vuosina 1936–1949. Vuonna 1949 hänestä tuli teoreettisen filosofian professori Lundin yliopistoon, jossa hän työskenteli vuosina 1949–1964. Vuonna 1953 hän perusti Hans Larsson seuran (Hans Larsson Samfundet), ja hänestä tuli sen ensimmäinen puheenjohtaja. Hän oli Hans Larssonin hyvä ystävä ja kollega. Seuran kirjasarjassa Insikt och handling (Oivallus ja toiminta) hän julkaisi kannanottoja muun muassa Hans Larssonin kiistakirjoituksista Axel Hägerströmiä vastaan. Vuonna 1968 hän julkaisi muistelmansa Lek och allvar (Leikkiä ja vakavuutta). Toistuvana teemana Aspelinin tutkimuksissa on yksilön ja kollektiivin välinen suhde. Filosofit, joihin hän pääasiassa keskittyi, olivat Hans Larsson, John Locke, Karl Marx, Hegel, Bertrand Russell, Ralph Cudworth ja Hugo Münsterberg. Elämänsä viimeisinä vuosina Aspelin kiinnostui yhä enemmän keskiajan aatteista ja harjoitti aatehistorian ja sosiologian tutkimusta. Vuonna 1958 hän julkaisi teoksen Tankens vägar (Ajatuksen tiet), joka on kuvaus Euroopan filosofian historiasta. == Perintö == Ylioppilaslehti Lundagård perustettiin Aspelinin johdolla, ja hänestä tuli lehden ensimmäinen päätoimittaja. Hänen oppilaidensa joukossa on Sven-Eric Liedman. == Suomennetut teokset == * == Lähteet == Luokka:Ruotsalaiset filosofit Luokka:Vuonna 1898 syntyneet Luokka:Vuonna 1977 kuolleet
Pohjolan rengastie

Pohjolan rengastie on kesällä 2021 avattu rengasreitti Pohjois-Pohjanmaalla. Sen tavoiteena on tuoda esiin Perämeren ja Pohjois-Pohjanmaan luonnon monimuotoisuutta. Reitillä on muun muassa 9 matkailualuetta, 16 suurjokea, Suomen keskipiste ja Suomen eteläisin tunturialue. Reitin pituus on noin 850 kilometriä. Reitin avajaiset pidettiin kesäkuussa 2021 Nallikarissa. ==Reitti== Pohjolan rengastien reitti kulkee jokien, metsien ja tuntureiden läpi Oulusta Raahen kautta Kalajoelle ja sieltä Syötteen kautta Ouluun. Reitti on suunniteltu niin, että sen voi kulkea osissa tai kokonaan autolla, pyörällä tai patikoiden. Alueella on myös jonkin verran julkista liikennettä ja lukuisia matkailuyrityksiä. == Kohteita reitillä == * Oulu * Syöte * Rokua Geopark * Kalajoki * Raahe * Liminka * Kempele * Ii * Hailuoto == Katso myös == * Saariston rengastie ==Lähteet== == Aiheesta muualla == * Pohjolan rengastie.fi * Poh­jo­lan ren­gas­tiel­lä odottaa kesän paras road trip Kaleva.fi Luokka:Suomen matkailutiet Luokka:Pohjois-Pohjanmaan nähtävyydet
Erna Kentala

Erna Kentala (s. 12. heinäkuuta 1963) on suomalainen entinen pesäpalloilija. Kentala edusti urallaan Pesäpallon SM-sarjassa ja Superpesiksessä Helsingin Roihua ja Viinijärven Urheilijoita. Hän saavutti yhden SM-kullan kaudella 1990, kuusi SM-hopeaa kaudella 1982, kaudella 1985, kaudella 1986, kaudella 1988, kaudella 1989 ja kaudella 1991 ja yhden SM-pronssin kaudella 1992. Kaudella 1992 Kentala oli myös Superpesiksen etenijäkuningatar 62:lla tuodulla juoksulla. Hän pelasi neljä Itä-Länsi-ottelua vuosina 1987, 1989 ja 1991 ja 1992 ja kaksi Liitto-Lehdistö-ottelua vuosina 1987 ja 1991. Kentala pelasi Pesäpallon SM-sarjassa ja Superpesiksessä 223 runkosarjan ottelua. Näissä hän löi 13 kunnaria ja 149 tavallista juoksua, toi 406 juoksua ja keräsi 1 119 kärkilyöntipistettä. https://www.pesis.fi/wp-content/uploads/2021/02/Kentala- Erna.xlsx Kentala on koulutukseltaan korva-, nenä- ja kurkkutautien erikoislääkäri ja hän toimii HUS:n Pää- ja kaulakeskuksen toimialajohtajana. Kentala on väitellyt vuonna 1996 aiheesta Huimauksen asiantuntijaohjelma. == Lähteet == Luokka:Suomalaiset pesäpalloilijat Luokka:Suomalaiset lääkärit Luokka:Vuonna 1963 syntyneet Luokka:Elävät henkilöt
Jung Chan-sung

Jung Chan-sung (; s. 17. maaliskuuta 1987) on eteläkorealainen entinen höyhensarjan vapaaottelija ja potkunyrkkeilijä. Hän otteli kahdesti UFC:n höyhensarjan mestaruudesta, ensin José Aldoa ja toisella kertaa Alexander Volkanovskia vastaan, mutta hävisi molemmilla kerroilla. Ennen UFC:tä Jung voitti muun muassa Pancrasen Korean kevytsarjan turnauksen. Hän ilmoitti lopettavansa kilpailemisen 26. elokuuta 2023 hävittyään Max Hollowayta vastaan. ==Saavutukset== ;Pancrase *Korean kevytsarjan turnauksen mestaruus (kerran) ;KoreaFC *Höyhensarjan turnauksen mestaruus (kerran) ;UFC *Illan luovutus (kahdesti, vs. Leonard Garcia, Dustin Poirier) *Illan tyrmäys (kerran, vs. Mark Hominick) *Illan kamppailu (kahdesti, vs. Dustin Poirier, Yair Rodríguez) *Illan suoritus (kolmesti, vs. Dennis Bermudez, Renato Moicano, Frankie Edgar) *Ensimmäinen ottelija UFC:ssä, joka on voittanut twisterlukolla. ==Muualla== Jung on pelattavana hahmona vapaaottelupeleissä EA Sports UFC (2014), EA Sports UFC 2 (2016), EA Sports UFC 3 (2018) ja EA Sports UFC 4 (2020).UFC 3 Men's Lightweight Fighter Roster and Rating ea.com Viitattu 14.4.2022 ==Lähteet== Luokka:Eteläkorealaiset taekwondoinit Luokka:Eteläkorealaiset vapaaottelijat Luokka:Eteläkorealaiset potkunyrkkeilijät Luokka:Brasilialaisen jujutsun harjoittajat Luokka:Vuonna 1987 syntyneet Luokka:Elävät henkilöt
Rauman linja-autoasema

Rauman linja-autoasema oli Raumalla vuosina 1963–2019 toiminut linja- autoasema. == Historia == Rauman linja-autoasema oli aiemmin sijainnut Savilan aukiolla, josta se siirrettiin 1950-luvun alussa silloisen Rantakadun huoltoaseman yhteyteen. Uusikin paikka kävi ahtaaksi ja kaupunki alkoi valmistella uutta asemaa vuonna 1956. Se päätettiin rakentaa Tehtaankadun, Tarvonsaarenpuiston ja Koillisväylän väliselle pallokentälle. Rakennuksen omistajaksi tuli Rauman Linja-autoasemakiinteistö Oy, jolle Rauman kaupunginvaltuusto vuonna 1962 vuokrasi alueen 50 vuodeksi. Linja-autoaseman osoitteeksi tuli Tehtaankatu 5. Linja-autoaseman suunnitelmat tilattiin arkkitehti Yrjö Mykkäseltä. Hän oli suunnitellut vuosikymmenen vaihteessa myös Forssan ja Kokkolan linja-autoasemat. Rauman linja-autoasema valmistui syksyllä 1963. Rakennuksen runko oli betonia ja sen katto oli tasakatto. Se edusti 1960-luvun modernismia. Sen tiilet oli muurattu kahitiilestä ja siinä oli sekä suuria lasisia ikkunapintoja että umpinaisia seinäpintoja, joita oli jäsennelty paikoitellen nauhaikkunoilla. Rakennuksen sisätiloissa oli odotusaula, jonka ympärillä oli ravintolatiloja, liiketiloja ja Matkahuolto. Rakennuksen kellarissa oli huolto-, väestönsuojelu- ja teknisiä tiloja. Rakennuksen toisessa kerroksessa oli kaksi asuntoa, joista pienempi yhdistettiin 1980-luvulla toimistohuoneen kanssa ateljeeksi. Satakunnan Museon vuonna 2011 tekemässä rakennusinventoinnissa rakennusta kuvattiin, että se ”edustaa monessa suhteessa aikansa laadukkainta asema-arkkitehtuuria” ja että se on säilyttänyt joitain pieniä muutoksia lukuun ottamatta alkuperäisasunsa, mutta että ”arvokkain sisätila, keskeinen odotusaula, on kuitenkin säilyttänyt erittäin hyvin alkuperäispiirteensä”. Linja-autoasema purettiin vuonna 2019 ja sen toiminta siirtyi tilapäisesti Harmaidenveljesten pysäköintialueelle. == Lähteet == Linja-autoasema Linja-autoasema Luokka:Suomen entiset rakennukset ja rakennelmat Luokka:Suomen linja-autoasemat
K-300P Bastion-P

K-300P Bastion-P () on venäläinen rannikkopuolustusjärjestelmä, joka käyttää 3M55/Yakhont meritorjuntaohjusta. Järjestelmä on tarkoitettu aluevesien hallintaan. Bastion-P on otettu käyttöön vuonna 2010. Bastion-S (K-300S) on kehityksen alla. Aiempi Bal-järjestelmä käyttää Kh-35-ohjusta. == Lähteet == Luokka:Venäjän asevoimat
Mandarin Daily News

Mandarin Daily News () on taiwanilainen kiinankielinen sanomalehti. Lehti on kirjoitettu kiinaksi perinteisin merkein sekä niiden rinnalla bopomofo- merkeillä, joita käytetään usein vain lastenkirjallisuudessa. Lehti sai alkunsa vuonna 1937, kun Kiinan tasavallan opetusministeriö päätti perustaa kolme kertaa viikossa ilmestyvän mandariinikiinankielisen lehden nimeltä Mandarin Tabloid (). Vuonna 1948 opetusministeri Zhu Jiahua vieraili Taiwanissa ja näki, miten lehti oli vaikuttanut positiivisesti mandariininkiinan opiskelijoihin. Lehti sai tuolloin nykyisen nimensä. Lehden sisältö on tarkoitettu alakouluikäisten oppilaiden ja näiden vanhempien luettavaksi. == Lähteet == Luokka:Taiwanilaiset sanomalehdet
Myrsky (kylätalo)

Myrsky on kylätalo Tampereen Teiskon Pohjankapeen kylässä. Rakennus on entinen työväentalo, alkuperäiseltä nimeltään Tulevaisuuden myrsky, ja se on kulttuurihistoriallisesti merkittävä. ==Historiaa== Kurun kuntaan kuulunut Pohjankapeen työväenyhdistys perustettiin 15. tammikuuta 1906. Yhdistys liittyi Sosialidemokraattiseen puolueeseen vuonna 1908. Jäseniä oli tuolloin 30, joista naisia oli 10. Vuokratontin yhdistys sai hankittua Aution tilan mailta, koska yhdistyksen perustajien joukossa oli Aution talon väkeä. Toukokuussa 1910 valmistunut talo sai nimekseen Tulevaisuuden myrsky. Samana vuonna yhdistys perusti oman ompeluseuran. Näytelmäseura toimi ahkerasti työväentalolla 1910- ja 1920-luvuilla. Yhdistyksen pieni jäsenmäärä väheni entisestään 1930-luvulla. ==Rakennus== Talo on hirsirunkoinen, maalaamaton ja vuoraamaton. Talon satulakattoinen kuisti muutettiin pulpettikattoiseksi vuonna 1936, ja kattolappeessa olleet kaksi kattolyhtyä poistettiin luultavasti kattoremontin yhteydessä vuonna 1950. Ikkunat vaihdettiin vuonna 1948. Talossa on juhlasali näyttämöineen, ravintola, keittiö, eteinen ja entinen vahtimestarin asunto. Vielä 1980-luvun alussa talo oli työväenyhdistyksen omassa käytössä. ==Nykyinen toiminta== Talon omistaa nykyään Kapeen maa- ja kotitalousseura, joka jatkaa työväenyhdistyksen perinnettä kyläläisiä yhteen kokoavana toimijana. Työväentalon nimi on muutettu Myrskyksi, ja siellä järjestetään kesäisin tansseja ja myyjäisiä. Taloa vuokrataan myös kokous- ja juhlatilaisuuksiin. == Lähteet == Luokka:Työväentalot Luokka:Tampereen rakennukset ja rakennelmat Luokka:Teisko
Xəlimə İskəndərova

Xəlimə Şakir qızı İskəndərova (, ; s. 19. toukokuuta 1940, Taškent) on tataarilainen teatteri- ja elokuvanäyttelijä, palkittu kansantaiteilija. Vuodesta 1963 İskəndərova on ollut Kazanin akateemisen tataariteatterin johtavimpia näyttelijöitä.Ильтани Илялова. Г. Камал театры актерлары (библиографик белешмәлек). Казан: ТКН, 1996 (рус телендә: 2005). ISBN 5-298-00708-2 Aiheesta muualla == Valikoidut roolit näyttämöllä == * Mirkay ja Aisylu" N. Isanbet - Magri * "Herää ihmisten sydämet" - seurue * M. Karimin ”I am a Mother” – sooloesitys * "Ota pääskynen pois" A. K. Vakhitov - Dilyara * "Kunnioita isääsi" V. V. Lavrentiev - Irina * Eduardo De Filippo - Ninuccia " Joulu Cupiello-talossa ". * " Viimeinen uhri " A. N. Ostrovski - Irina * " Figaron häät " , P. Beaumarchais - Rosina * " Tyhmä " Lope de Vega - Nysa * "Palaammeko..." A. Gilyazov - Larisa * "Naisten juorut" K. Goldoni - Eleanor * "Kesä kaupungissa" Anar Rzayev - Rukhsara * "Tuutulaulu" T. Minullin - Aizara Akhatovna * " Myötäinen " A. N. Ostrovski - Harita Ignatievna Ogudalova * "Sininen huivi" K. Tinchurin - Vanhin vaimo * " Loistaa, mutta ei lämmitä " A. N. Ostrovski - Avdotya Vasilievna * " Khuja Nasretdin " N. Isanbet - Sahil * "Runaways" N. Isanbet - Mayshakar * "Guljamal" N. Isanbet - emäntä * " Bizchane " M. Gorky - Akulina == Lähteet == ==Aiheesta muualla== * * youtube * kamalteatr Luokka:Tataarit Luokka:Vuonna 1940 syntyneet Luokka:Elävät henkilöt
Freddy Rincón

Freddy Rincón (14. elokuuta 1966 – 13. huhtikuuta 2022) oli kolumbialainen jalkapalloilija. Pelaajaurallaan Rincón pelasi muun muassa kotimaassaan Santa Fessä ja América de Calissa, Brasiliassa Palmeirasissa ja Corinthiansissa sekä Euroopassa Napolissa ja Real Madridissa. Corinthiansissa Rincón voitti kapteenina seurahistorian ensimmäisen seurajoukkueiden maailmanmestaruuden 2000. Kolumbian maajoukkueessa Rincón pelasi 87 maaottelua ja edusti maataan MM-kisoissa kolmesti vuosina 1990, 1994 ja 1998. Parhaimmillaan Kolumbia ylsi Rincónin pelatessa neljännesvälieriin 1990. Rincón kuoli 55-vuotiaana auto- onnettomuudessa huhtikuussa 2022. == Lähteet == Luokka:Kolumbialaiset jalkapalloilijat Luokka:Liikenneonnettomuudessa kuolleet Luokka:Vuonna 1966 syntyneet Luokka:Vuonna 2022 kuolleet
Eeva-Maria Heininen

Eeva-Maria Heininen (s. 21. marraskuuta 2003 Lieto) on suomalainen salibandyn pelaaja, pelipaikaltaan hyökkääjä. Heininen on edustanut Naisten Salibandyliigassa eli nykyisessä F-liigassa turkulaista FBC Loistoa kausina 2019–2020 ja 2021–2022. Hän on pelannut liigassa näiden kahden kauden aikana 37 runkosarjaottelua, joissa hän on tehnyt 11 maalia ja antanut yhdeksän maalisyöttöä, sekä viisi pudotuspeliä, joissa hän on tehnyt yhden maalin ja saanut yhden syöttöpisteen. Heininen on FBC Loiston oma kasvatti. == Lähteet == Luokka:Suomalaiset salibandyn pelaajat Luokka:Vuonna 2003 syntyneet Luokka:Elävät henkilöt
Pipsa Eko

Pipsa Eko (s. 23. lokakuuta 2004 Pöytyä) on suomalainen salibandyn pelaaja. Eko on edustanut naisten F-liigassa turkulaista FBC Loistoa kaudella 2021–2022. Hän pelasi liigassa kauden aikana 16 runkosarjaottelua, joissa hän teki kolme maalia ja antoi kolme maalisyöttöä, sekä viisi pudotuspeliä, joissa hän teki yhden maalin ja sai yhden syöttöpisteen. Ekon kasvattajaseura on Pöytyän Urheilijat. == Lähteet == Luokka:Suomalaiset salibandyn pelaajat Luokka:Vuonna 2004 syntyneet Luokka:Elävät henkilöt
Force Majeure (albumi)

Force Majeure on ruotsalaisen rock-yhtyeen H.E.A.Tin seitsemäs studioalbumi, joka julkaistiin 5. elokuuta 2022. == Kappaleet == # # # # # # # # # # # == Kokoonpano == * Kenny Leckremo – Laulu * Dave Dalone – kitara * Jona Tee – kosketinsoitin * Jimmy Jay – basso * Don Crash – rummut == Arvostelut == * Imperiumi: 9-/10Levyarvostelu: H.E.A.T - Force Majeure Viitattu 8.8.2022. * Soundi: Arvio: Näin niitä tarttuvia hard rock -hittejä tehdään – H.E.A.T. ei nöyrry vaikka solisti karkasi Skid Row’hun Viitattu 4.11.2022. == Lähteet == Luokka:Vuoden 2022 albumit Luokka:H.E.A.T:n albumit
Clara Grönberg

Clara Sofia Grönberg (s. 8. toukokuuta 2000 Naantali) on suomalainen salibandyn pelaaja. Grönberg on edustanut Naisten Salibandyliigassa eli nykyisessä F-liigassa turkulaista FBC Loistoa kaudesta 2019–2020 alkaen. Hän on pelannut liigassa kolmen kauden aikana 51 runkosarjaottelua, joissa hän on tehnyt 14 maalia ja antanut 13 maalisyöttöä, sekä kymmenen pudotuspeliä, joissa hän on tehnyt yhden maalin. Grönbergin kasvattajaseura on SB Naantali. == Lähteet == Luokka:Suomalaiset salibandyn pelaajat Luokka:Vuonna 2000 syntyneet Luokka:Elävät henkilöt
Olivia Pietilä

Olivia Pietilä (s. 23. joulukuuta 2003 Mynämäki) on suomalainen salibandyn pelaaja, pelipaikaltaan hyökkääjä. Pietilä on edustanut Naisten Salibandyliigassa eli nykyisessä F-liigassa turkulaista FBC Loistoa kausina 2019–2022 ja Turun Palloseuraa kaudesta 2022–2023 alkaen. Hän on pelannut liigassa neljän kauden aikana 77 runkosarjaottelua, joissa hän on tehnyt 53 maalia ja antanut 29 maalisyöttöä, sekä 17 pudotuspeliä, joissa hän on tehnyt viisi maalia ja saanut viisi syöttöpistettä. Hän voitti Suomen-mestaruuden vuonna 2023. Pietilän kasvattajaseura on mynämäkeläinen SBS Wirmo. Hän voitti SBS Wirmon joukkueessa C-tyttöjen Suomen-mestaruuden vuonna 2018 ja B-tyttöjen Suomen-mestaruuden vuonna 2019. Olivia Pietilän kaksossisko Emilia Pietilä pelaa myös F-liigaa TPS:n joukkueessa. Heidän isänsä Mika Pietilä on toiminut yhtenä FBC Loiston valmentajana. == Lähteet == Luokka:Suomalaiset salibandyn pelaajat Luokka:Vuonna 2003 syntyneet Luokka:Elävät henkilöt
Lauttahurapuu

Lauttahurapuu (Hura crepitans) on tyräkkikasvien (Euphorbiaceae) heimoon, hurapuiden (Hura) sukuun kuuluva kasvilaji. Se on osittain kausivihanta, nopeakasvuinen ja okainen puulaji, joka voi sulkeutuneessa metsässä kasvaa jopa 50 metriä korkeaksi, mutta jää avoimella paikalla pienemmäksi, yleensä 12–20 metriä korkeaksi. Suora, lieriömäinen runko on tyveltään yleensä turvonnut ja runko voi olla suora sekä oksaton 30 metrin korkeuteen asti. Rungon halkaisija voi kasvaa kaksimetriseksi, mutta tavallisimmin runko jää noin 90–150 cm paksuksi. Lauttahurapuu kasvaa kosteissa rannikkometsissä sekä sademetsissä. Sademetsissä lajia tavataan yleensä alueilta, joille tulvavesi nousee säännöllisesti. Luonnossa lajia tavataan Keski-Amerikassa Nicaraguasta etelään, Karibialla sekä Etelä-Amerikan pohjoisosissa aina Perun ja Bolivian leveyksille asti. Kaikki kasvin osat sisältävät myrkyllistä maitiaisnestettä. Maitiaisneste sisältää myrkyllistä diterpeeneihin kuuluvaa huratoksiinia. Maitiaisnesteen joutuessa kosketuksiin silmien kanssa voi se aiheuttaa sokeutta. Maitiaisnestettä sekä puun kuorta, lehtiä, hedelmiä ja siemenistä saatavaa öljyä on kuitenkin käytetty perinteisiin lääkinnällisiin tarkoituksiin. Lisäksi maitiaisnestettä on käytetty nuoli- sekä kalanmyrkkyjen valmistusaineena. Lauttahurapuuta kasvatetaan toisinaan tuomaan varjoa viljelyksille, mutta sitä kasvatetaan laajalti myös koristepuuna Amerikoiden, Afrikan ja Aasian trooppisissa osissa. Koristepuuna sitä kasvatetaan tyypillisesti teiden varsilla sekä puistoissa. Kypsymättömien hedelmien puiset suojukset ovat myös olleet suosittuja koristeita sekä pieniä säilytysrasioita. Hedelmät ovat kypsinä kuitenkin vaarallisia, sillä ne räjähtävät levittäen teräviä siemeniä ympäristöönsä. Lauttahurapuun puuaineen väri vaihtelee vaaleasta kellanruskeasta tummanruskeaan. Sydänpuu ei aina erotu pintapuusta, mutta toisinaan pintapuu erottuu selvänä, 15–25 cm paksuna, vaaleankellertävänä kerroksena. Puutavaraa käytetään yleensä paikallisesti, mutta joskus sitä myös myydään. Puutavaraa käytetään tavallisiin puusepäntöihin, sisärakentamiseen sekä puulaatikoiden ja vanerin valmistamiseen. Perinteisesti lauttahurapuiden rungoista on myös valmistettu ruuhia. == Lähteet == * Useful Tropical Plants: Hura crepitans === Viitteet === == Aiheesta muualla == * Laji.fi: Lauttahurapuu (Hura crepitans) * JSTOR Global Plants: Hura crepitans * Integrated Taxonomic Information System (ITIS): Hura crepitans * Global Biodiversity Information Facility (GBIF): Hura crepitans * Flora of China: Hura crepitans Luokka:Tyräkkikasvit Luokka:Myrkylliset kasvit Luokka:Puut
Linnea Nevalainen

Linnea Nevalainen (s. 2. lokakuuta 2005 Espoo) on suomalainen salibandyn pelaaja, pelipaikaltaan hyökkääjä. Nevalainen on edustanut Naisten Salibandyliigassa eli nykyisessä F-liigassa Lohjan Salibandya kaudella 2019–2020 ja turkulaista FBC Loistoa kaudesta 2020–2021 alkaen. Hän on pelannut liigassa kolmen kauden aikana 56 runkosarjaottelua, joissa hän on tehnyt 19 maalia ja antanut kahdeksan maalisyöttöä, sekä yhdeksän pudotuspeliä, joissa hän on tehnyt yhden maalin. Nevalaisen kasvattajaseura on Kirkkonummi Rangers. Rangersin tyttöjoukkueen lopetettua Nevalainen siirtyi Vihdin Salisusiin, jonka tyttöjoukkue yhdistyi Lohjan Salibandyn joukkueen kanssa. Linnea Nevalaisen isoveli Niklas Nevalainen pelaa myös salibandya. == Lähteet == Luokka:Suomalaiset salibandyn pelaajat Luokka:Vuonna 2005 syntyneet Luokka:Elävät henkilöt
George Washington Gale Ferris

George Washington Gale Ferris Jr. (14. helmikuuta 1859 – 22. marraskuuta 1896) oli yhdysvaltalainen insinööri, joka keksi maailmanpyörän. George Washington Gale Ferris syntyi Illinoisin Galesburgissa vuonna 1859. Hänen perheensä muutti Nevadaan, kun Ferris oli viisivuotias. Ferris kävi lukion Oaklandissa ja opiskeli sen jälkeen New Yorkin Rensselaer Polytechnic Institutessa, josta valmistui insinööriksi vuonna 1881. Valmistumisensa jälkeen Ferris työskenteli Pittsburghissa, jossa hän erikoistui siltojen ja tunnelien teräsrakenteiden suunnitteluun. Kun Chicagon vuoden 1893 maailmannäyttelyä ryhdyttiin suunnittelemaan, Ferris saapui kaupunkiin toivoen voivansa auttaa suunnittelemaan teräsrakenteen, joka löisi laudalta Pariisin vuoden 1889 maailmannäyttelyn vetonaulan, Eiffel-tornin. Chicagon maailmannäyttelyn valmistelutoimikunta toivoi, että näyttelyyn rakennettaisiin jotakin ”omaperäistä, uskaliasta ja ainutlaatuista”. Ferris luonnosteli valtavan pyörivän "havaintopyörän" ja esitteli luonnoksensa komitealla. Sen suunnaton koko yllätti komitean. He pitivät Ferrisiä hulluna ja hylkäsivät ajatuksen. Ferris palasi kuitenkin komitean luo muutaman viikon päästä varmistettuaan useilta muilta insinööreiltä, että pyörä olisi rakennettavissa ja turvallinen. Lisäksi hän oli löytänyt rahoittajat 400 000 dollaria maksavalle rakennustyölle. Ferrisin suunnitelma hyväksyttiin. Ferrisin Ferris Wheel eli maailmanpyörä perustui polkupyörän pyörälle. Maailmanpyörä oli 264 jalkaa korkea, sen tukipylväät 140 jalkaa korkeat, ja akseli painoi 46,5 tonnia. Pyörässä oli 36 gondolia, joihin kuhunkin mahtui 40 ihmistä istumaan tai 60 ihmistä seisomaan. Pyörää pyöritti vuorotellen toinen kahdesta 1 000 hevosvoiman höyrykoneesta, ja se pysäytettiin paineilmajarrulla. Ferrisin suunnitteleman innovatiivisen rakenteen ansiosta pyörä kesti täydessä kuormassa myös Chicagon pahamaineiset tuulet. Chicagon maailmannäyttelyn avajaisissa 21. kesäkuuta 1893 maailmanpyörästä tuli heti näyttelyn suosikki. Maailmanpyörä toimi häiriöttä koko näyttelyn ajan, ja siinä kävi 1,5 miljoonaa kävijää. Mutta maailmanpyörän menestys ei tuonut Ferrisille onnea. Maailmannäyttelyn päätyttyä Coney Island ja muut huvipuistot varastivat Ferrisin idean ja rakensivat omia maailmanpyöriään. Lisäksi Ferris väitti, että Chicagon maailmannäyttelyn johto oli riistänyt häneltä ja hänen sijoittajiltaan heille kuuluvan osuuden pyörän tuottamasta lähes 750 000 dollarin voitosta. Katkeroitunut Ferris käytti seuraavat kaksi vuotta oikeudenkäynteihin ja kuoli ennenaikaisesti vuoden 1896 lopulla. Hänen nimensä jäi kuitenkin elämään maailmanpyörän englanninkielisessä nimityksessä Ferris Wheel. == Lähteet == Luokka:Yhdysvaltalaiset keksijät Luokka:Yhdysvaltalaiset insinöörit Luokka:Vuonna 1859 syntyneet Luokka:Vuonna 1896 kuolleet
Natriumoksalaatti

Natriumoksalaatti (C2O4Na2) on natrium- ja oksalaatti-ionien muodostama ioniyhdiste. Yhdistettä voidaan käyttää muun muassa tekstiilien käsittelyssä, analyyttisen kemian reagenssina ja pyrotekniikassa. ==Ominaisuudet, valmistus ja käyttö== Huoneenlämpötilassa natriumoksalaatti on valkoista tai väritöntä kiteistä ainetta. Yhdisteen alkeiskoppi on monokliininen. Natriumoksalaatti liukenee kohtalaisesti veteen. Yhdiste hajoaa kuumennettaessa natriumkarbonaatiksi. Monien muiden oksalaattisuolojen tavoin on natriumoksalaatti myrkyllistä.Hiroyuki Sawada & Toru Murakami: Oxalic acid, Kirk-Othmer Encyclopedia of Chemical Technology, John Wiley & Sons, New York, 2001Wilhelm Riemenschneider & Minoru Tanifuji: Oxalic acid, Ullmann's Encyclopedia of Industrial Chemistry, John Wiley & Sons, New York, 2002 Natriumoksalaattia voidaan valmistaa neutraloimalla oksaalihappoa natriumhydroksidilla. Toinen tapa on natriumformiaatin kuumennus. :(COOH)2 \+ 2 NaOH → C2O4Na2 \+ 2 H2O Natriumoksalaattia käytetään muun muassa sellun ja tekstiilien käsittelyissä ja nahan parkituksessa. Analyyttisessä kemiassa sitä käytetään määrittämään kaliumpermanganaattiliuosten konsentraatio titraamalla. Ilotulitteisiin natriumoksalaatti antaa keltaista väriä ja kimaltavan efektin. ==Lähteet== Luokka:Natriumyhdisteet Luokka:Oksalaatit
Mi-26-helikopterin pudotus 2002

Mi-26 -helikopterin pudotus tapahtui lähellä Venäjän ilmavoimien lentotukikohtaa Hankalassa Tšetšeniassa 19. elokuuta 2002. Sotilaita kuljettanut suurikokoinen Mil Mi-26 -helikopteri tiputettiin tšeenikapinallisten olalta laukaistulla ilmatorjuntaohjuksella ja kone putosi miinakentälle. Kuolleita oli 127. Helikopteri kuljetti pudotushetkellä yli 140 matkustajaa, eli huomattavasti enemmän, kuin helikopteri oli suunniteltu kuljettamaan. ==Tausta== Hankala on kaupunki lähellä Tšetšenian pääkaupunki Groznyitä ja sen vieressä sijaitsee alueen suurin venäläinen sotilastukikohta. Mil Mi-26 on venäläinen kuljetushelikopteri ja yksi maailman suurimmista helikopterityypeistä. Helikopteri on suunniteltu kuljettamaan kuormaa ja lentäjien lisäksi enintään 85 matkustajaa. Helikopteri on myös suhteellisen hidas, mikä teki siitä alttiin kapinallisten iskuille. ==Pudotus== Hankalassa alasammuttu Mi-26 oli 19. elokuuta 2002 matkalla Mozdokista Pohjois-Ossetiassa Hankalan lentotukikohdalle Tšetšeniassa. Kyydissä tuolloin oli yli 140 venäläistä sotilasta, eli selvästi helikopterin alkuperäistä tarkoitusta enemmän. Helikopteria kohti laukaistiin venäläisvalmisteinen olalta laukaistava ilmatorjuntaohjus, joka osui toiseen helikopterin moottoreista. Helikopteri teki pakkolaskun keskelle Hankalan sotilastukikohtaa suojaavaa miinakenttää. Pakkolaskusta selvinneet matkustajat eivät päässeet ulos helikopterin kuormatilan ovista ja samalla sen tiloihin vuosi polttoainetta. Osa selviytyi ulos helikopterin ohjaamon pienestä ovesta. Onnettomuudessa kuoli kaikkiaan 127 venäläistä. Selviytyneitä oli aluksi 24, mutta heistä 4 kuoli vammoihinsa sairaalassa. ==Seuraukset== Mi-26:n pudotus oli siihenastisista helikopterionnettomuuksista eniten henkiä vaatinut. Tšetšenian Venäjää vastaan taistelleet kapinalliset ottivat vastuun helikopterin alasampumisesta uutisoiden siitä Kavkaz Centerin kautta. Venäjän sotilasviranomaiset epäilivät aluksi teoriaa koneen tippumisesta ohjuksen osuman takia. Vaihtoehtoiseksi syyksi esitettiin teknistä vikaa. Teoria herätti kritiikkiä. Sen väitettiin olevan osa asevoimien johdon nöyryyttävän tapauksen peittely-yrityksiä. Kritiikkiä herätti myös tapauksen yhteydessä ilmi tullut helikopterin ylikuorma. Tavan kuvailtiin kuitenkin olleen reitillä hyvin yleinen. Monilla vastaavilla lennoilla Hankalaan oli 100-110 matkustajaa tarkoitetun 85 sijaan. Vuonna 2004 pudotustapauksen tiimoilta Venäläisessä oikeusistuimessa tuomittiin elinkautiseen vankeuteen tuolloin 24-vuotias Doku Džantemirov, jonka todettiin auttaneen iskun toteuttamisessa. Neljää muuta epäiltyä ei saatu kiinni. Helikopterin komentaja Aleksandr Kudjakov tuomittiin laiminlyönneistä ja lentosäännösten rikkomisesta. ==Lähteet== Luokka:Toinen Tšetšenian sota Luokka:Lento-onnettomuudet Venäjällä Luokka:Vuoden 2002 lento- onnettomuudet
Eteläinen maakunta (Sambia)

Eteläinen maakunta (Southern Province) on yksi Sambian maakunnista. Sen pinta- ala on 85283 km2. Hallinnollisesti Eteläinen maakunta jakautuu 13 piiriin, jotka ovat Chikankata, Choma, Gwembe, Kalomo, Kazungula, Mazabuka, Monze, Namwala, Livingstone, Pemba, Siavonga, Sinazongwe ja Zimba. Eteläisen maakunnan väkiluku on 2 195 416, josta noin puolet ovat miehiä ja puolet naisia. Maakunnan piireistä väestönkasvu on suurinta Gwemben piirissä (4,5 %), Siavongan piirissä (4,4 %) ja Kalomon piirissä (4,4 %). Eteläisen maakunnan merkittävimpiä elinkeinoja ovat karjankasvatus, maissintuotanto, turismi sekä energiantuotanto. Lisäksi alueella kasvatetaan maapähkinöitä, durraa, vehnää ja soijapapuja. == Lähteet == Luokka:Sambian maakunnat
Linjala (sukunimi)

Linjala on sukunimi, joka on Suomessa nykyisenä nimenä 107:llä henkilöllä. Nimen tunnettuja kantajia ovat: * Lasse Linjala, jalkapalloilija * Miiro Linjala, jääkiekkoilija == Lähteet ==
Linjala

Linjala on linja-autoasema Hyvinkäällä. Linjala on kolmikerroksinen rakennus, jolla on matalampi liikesiipi. Sen julkisivut on maalattu vaaleaksi ja ne ovat roiskerapatut. Rakennuksen on suunnitellut arkkitehti Risto Sammalkorpi. Linjalan osoite on Uudenmaankatu 8–10. Rakennuksen ylimmässä kerroksessa on toiminut Hyvinkään Kauppakerho, minkä mukaan kerroksen tiloja kutsutaan yhä ”Kauppakerhoksi”. Hyvinkään kauppala oli 1940-luvulla tehnyt VR:lle tarjouksen, jotta se olisi saanut ostettua sopivan alueen linja-autoasemalle. VR kuitenkin pitkään kieltäytyi myymästä aluetta. Lopulta yksityiset toimijat rakensivat Linjalan Hyvinkään linja-autoasemaksi. Linjalan rakennuslupa vahvistettiin 15. marraskuuta 1954 ja rakennus valmistui 5. lokakuuta 1955. == Lähteet == == Aiheesta muualla == Luokka:Hyvinkään liikenne Luokka:Hyvinkään rakennukset ja rakennelmat Luokka:Suomen linja-autoasemat
Melisa Aydemir

Melisa Aydemir (s. 13. marraskuuta 2003) on suomalainen salibandyn pelaaja. Aydemir on edustanut naisten F-liigassa Turun Palloseuraa kaudella 2021–2022. Hän on pelannut liigassa 13 runkosarjaottelua, joissa hän on tehnyt kolme maalia ja antanut yhden maalisyötön, sekä 14. huhtikuuta mennessä seitsemän pudotuspeliä ilman tehopisteitä. Aydemir on voittanut mynämäkeläisen SBS Wirmon joukkueessa C-tyttöjen Suomen-mestaruuden vuonna 2018 ja B-tyttöjen Suomen-mestaruuden vuonna 2019. C-tyttöjen ratkaisevassa loppuottelussa hän teki voittomaalin jatkoajalla. == Lähteet == Luokka:Suomalaiset salibandyn pelaajat Luokka:Vuonna 2003 syntyneet Luokka:Elävät henkilöt
Tavarateline

Tavarateline, tarakka, on polkupyörän, mopon tai moottoripyörän tavarateline. Sillä voi täydentää kuljetustarpeita joita kuljettaja itse voi järjestää esimerkiksi repun avulla. Tavarateline voi sijaita myös ajoneuvon etuosassa. Nykyisin sähköpolkupyörien akku voi olla sijoitettuna tarakan alle, toisin kuin runkoon tai pystysuorasti runkoon. Tarakka on perinteisesti asennettu runkoon useammastakin kohdasta mutta tavaratelineen voi asentaa myös satulaputkeen. Polkupyörien suurempia liikutustarpeita varten on olemassa polkupyörän peräkärry. == Aiheesta muualla == Luokka:Polkupyörän osat
Ronja Niemi

Ronja Niemi (s. 30. tammikuuta 2004) on suomalainen salibandyn pelaaja. Niemi on edustanut naisten F-liigassa Turun Palloseuraa kaudella 2021–2022. Hän on pelannut liigassa 13 runkosarjaottelua, joissa hän on antanut kolme maalisyöttöä, sekä 14. huhtikuuta mennessä seitsemän pudotuspeliä ilman tehopisteitä. Niemen kasvattajaseura on mynämäkeläinen SBS Wirmo. == Lähteet == Luokka:Suomalaiset salibandyn pelaajat Luokka:Vuonna 2004 syntyneet Luokka:Elävät henkilöt
Saara-Kaisa Suomela

Saara-Kaisa Suomela (s. 20. huhtikuuta 2003 Turku) on suomalainen salibandyn pelaaja, pelipaikaltaan puolustaja. Suomela on edustanut Naisten Salibandyliigassa eli nykyisessä F-liigassa Turun Palloseuraa kaudesta 2019–2020 alkaen. Hän on pelannut liigassa kolmen kauden aikana 61 runkosarjaottelua, joissa hän on tehnyt kaksi maalia ja antanut neljä maalisyöttöä, sekä 12 pudotuspeliä ilman tehopisteitä. Hän voitti Suomen- mestaruuden vuonna 2022. Suomelan kasvattajaseura on FBC Turku. == Lähteet == Luokka:Suomalaiset salibandyn pelaajat Luokka:Vuonna 2003 syntyneet Luokka:Elävät henkilöt
Emilia Kurppa

Emilia Kurppa (s. 6. huhtikuuta 2003 Lieto) on suomalainen salibandyn pelaaja, pelipaikaltaan hyökkääjä. Kurppa on edustanut naisten F-liigassa turkulaista FBC Loistoa kaudella 2021–2022. Hän on pelannut liigassa kauden aikana 21 runkosarjaottelua, joissa hän on tehnyt kuusi maalia ja antanut kaksi maalisyöttöä, sekä viisi pudotuspeliä ilman tehopisteitä. Kurpan kasvattajaseura on FBC Turku. Hän on pelannut myös mynämäkeläisen SBS Wirmon junioreissa. == Lähteet == Luokka:Suomalaiset salibandyn pelaajat Luokka:Vuonna 2003 syntyneet Luokka:Elävät henkilöt
Mari Kalkun

Mari Kalkun (s. 1. huhtikuuta 1986 Viro) on virolainen nykykansanmuusikko. Hänen musiikkinsa ammentaa virolaisesta ja võrolaisesta kansanperinteestä. Hän käyttää lauluissaan sekä viron että võron kieltä, ja hän on usein sovittanut paikallisia runoja niihin sanoituksiksi itsekirjoittamiensa lyriikoiden lisäksi. Kalkun säveltää musiikkinsa suurelta osin itse, ja hänen käyttämiään soittimia ovat muun muassa kannel, piano ja harmonikka. Kalkun julkaisi ensimmäisen albuminsa vuonna 2007. Hän on soolouransa ohella työskennellyt myös suomalais-ugrilaista musiikkia tekevän kansainvälisen, Helsingissä vuonna 2012 perustetun Mari Kalkun & Runorun -yhtyeensä kanssa. Kalkun on esiintynyt useissa maissa, ja hänet on palkittu muun muassa Etnokulp-gaalassa parhaaksi laulajaksi vuonna 2013 ja Viron yleisradion vuoden muusikoksi 2020. Kalkun on kotoisin Võrumaan maakunnasta, missä hän asuu isoisovanhempiensa rakennuttamassa talossa. Hän opiskeli kulttuurituottajaksi Tarton yliopiston Viljandin kulttuuriakatemiassa, ja myöhemmin hän valmistui maisteriksi Viron musiikki- ja teatteriakatemiasta. Hän oli opiskellut myös Sibelius-Akatemiassa Helsingissä vaihto-oppilaana. == Lähteet == Luokka:Vuonna 1986 syntyneet Luokka:Virolaiset lauluntekijät Luokka:Virolaiset laulajat Luokka:Virolaiset säveltäjät Luokka:Kansanmuusikot Luokka:Elävät henkilöt
Vystavkovyi tsentrin metroasema

Vystavkovyi tsentr () on yksi Kiovan metron asemista. Se avattiin 27. joulukuuta 2011. == Galleria == Kuva:Выставочный центр (станция метро) 02.jpg|Aseman valaisin Kuva:Выставочный центр (станция метро) 05.jpg|Aseman sisäänkäynti == Lähteet == == Aiheesta muualla == Luokka:Kiovan metro
Ipodromin metroasema

Ipodrom () on yksi Kiovan metron asemista. Se avattiin 25. lokakuuta 2012. == Lähteet == == Aiheesta muualla == Luokka:Kiovan metro
Teremkyn metroasema

Teremky () on yksi Kiovan metron asemista. Se avattiin 6. marraskuuta 2013. == Galleria == Kuva:Теремки-конечная.... - panoramio.jpg|Aseman koriste Kuva:Teremky (Kiev Metro) November 2013 (2).JPG|Aseman sisäänkäynti == Lähteet == == Aiheesta muualla == Luokka:Kiovan metro